Cugliandra

Cu 'o termene cugliandra (o pure gliandra) se nneca 'o frutto d''e cercule, arvere facenne pparte ê gennere Quercus (Europa), Lithocarpus (Asia e Nord 'e l'Amereca) e Cyclobalanopsis (Asia) 'int'â famiglia Fagaceae.

È nu frutto sicco 'ndeiscente d''a specia achenia, vestito sulo 'n pparte 'a na cupula e cuntenente 'e norma na singola semmenta (arraro dduje).

Ha na furma quase cilindreca.

'E ccaratteristeche murfologeche d''e ccugliandre cunstituiscono nu mpurtante alimento diagnosteco 'int'â determinazione a levello specifeco d''o gennere Quercus.

Nudrizzione
'E ccugliandre arrappresentano na mpurtante pparte d''a dieta 'e multe nimale ncruse: aucielle (comme a es. 'e ghiandaie, 'e palumme, cierte ppapere e molte specie 'e picche) e mammifere piccerille (es. surice, ciurle). Ate mammifere 'e gruossa e 'e mmieza taglia comme puorce, urze e cierve se nutriceno 'e ccugliandre ca ponno arrappresentà nfì ô 25% d''a dieta lloro d''a sfrunnata.
'E ccugliandre cuntengono, 'n percentuale variabbele a seconna d''a specie, na quantetà granne 'e proteine, carboidrate e rasse, menerale e vvitamine. 

Nu tiempo venivano autilizzate quale alementazzione pe' 'e puorce dato ll'alevato putere nudritivo d''o frutto. 'E ccugliandre songo ntussecuse pe 'e cavalle pero. 

Dint' quacche cultura umana, ccugliandre fujeno n'alemento prencepale dieteteco, mmo so' quase sempe ausate comme nu mmangià 'e mpurtanza menore.

Aspette culturale

Nu mutivo 'int'â archetettura rummana e pupulare 'inta ll'arte celtico e scannenavo , 'o sembolo vene ausate comme n'urnamentiello ncopp'ê curtielle, gioie e mubbile.

Ausanze d''e ccugliandre d''e ttribù merricane native

'E ccugliandre fujeno nu mmangià tradizzionale 'e tante ppupulazzione nnigene d''o nord 'e ll'Amereca, ma servette nu ruolo 'e mpurtanza speciale 'inta California, addò ncavallano 'e ragge 'e deverze specie 'e ccercule, accussì putevano tenè cchiù fiducia 'int'e ccugliandre comme nu resorso alementare continuo.

Categoria:Botanica Categoria:Natumia veggetale